आखदे न, बावा भैरोनाथ सांबे दे कुसै राजे दे राजकुमार हे। इंदा पैह‌्ला ना रतनपाल हा। इक बारी गुरु गोरखनाथ कन्ने इस राजकुमारै दी झत होई-अपने गै बागै च। गोरखनाथ जी दे साधुएं दी जमात बागै गी बरबाद करै करदी ही। बागबानें आइयै मैह‌्ले च खबर कीती। राजकुमार अपनी तलोआर लेइयै चले पर बागै च गुरु गोरखनाथ दे सामने औंदे गै उसने अपने आपै च इंयां सेही कीता जियां ओदियें बाह् में दी शक्ति गै समाप्त होई गेई ऐ, तलोआर भुंञा डिगी पेई। राजकमार दी अदरली जोत जगी गेई। ओ सब किज छोड़ी-छाडियै गुरु गोरखनाथ दी शरणी आइयै साधु बनी गेआ। इस नमें साधु दा ना बावा भैरोनाथ पेआ। लोकें च मश्हूर होई गेआ जे बावा भैरोनाथ दी झोली सदा मुल्लबान बस्तें कन्नै भरोची दी रौंह‌‌‌‌‌‌्दी ऐ। इस्सै गल्लै दे लालचै च भरमोए दे फलोर हरमकुंद नां दे ग्रां च रोह‌्ने आले बनोत्रे ब्राह्मणें दे कुमै बडके न, जेह‌्ड़े तदूं कुतै साबै गै रौह‌्दे हे, बावा हुदी हत्या करी छोड़ी।